ZAPISNIK S PREDSTAVLJANJA PONUDA ZA EKSUKRZIJU DRUGIH RAZREDA U PRAG (11. DO 14. TRAVNJA 2023.)

Sastanak je održan 30. studenog 2022. u prostoru III. gimnazije Osijek. Prethodnim utvrđivanjem ustanovljeno je da su agencije Arriva Travel i VB Tours ispunile zahtjeve Javnog poziva.

Zbog velikog broja roditelja sastanak je organiziran u dvjema učionicama. U učionici fizike bili su roditelji učenika 2.a, 2.b i 2.c razreda te razrednici Davor Tanocki, Lidija Čalić i Vedran Ristić, a u učionici 5 bili su roditelji učenika 2.d, 2.e i 2.f razreda s razrednicima Dragom Grgićem, Anom Gusak Mikac i Lidijom Neznanović.

U učionici fizike ponudu je prvo predstavila agencija Arriva Travel dok je paralelno s time agencija VB Tours predstavljala ponudu u učionici 5. Nakon toga predstavnici agencije su se zamijenili te predstavili ponude ostalim roditeljima. Nakon svakog predstavljanja roditelji su postavljali pitanja.

Po završetku predstavljanja roditelji su se putem pisanog obrasca izjasnili koju ponudu prihvaćaju. Glasove su prebrojavali razrednici i predstavnici roditelja. Utvrđeno je da se 84 roditelja izjasnilo za ponudu agencije Arriva Travel, a 14 roditelja za agenciju VB Tours.

Agencijama je javljen rezultat izjašnjavanja. Dogovoreno je da će se u narednom tjednu, u dogovoru s razrednicima, roditeljima i učenicima odlučiti za fakultativne izlete i opcije smještaja unutar ponude Arrive Travel.

Osijek, 30. studenog 2022.